Diari Oficial de la Generalitat Valenciana


Sumari del DOGV 1060, del 09-05-1989 (1989/813828)

ORDRE de 30 de març de 1989, de la Conselleria de Cultura, Educació i Ciència, per la qual es convoca la concessió de subvencions a Ajuntaments per a millores i equipaments d'instal.lacions esportives.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/30/(3)/dof/vci/html**

### Dades del document

Número de DOGV
:   1060

Data del DOGV
:   09-05-1989

Secció del DOGV
:   DISPOSICIONS GENERALS

Número del document
:   1989/813828


Data del document
:   30-03-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 30 de març de 1989, de la Conselleria de Cultura, Educació i Ciència, per la qual es convoca la concessió de subvencions a ajuntaments per a millores i equipaments d'instal.lacions esportives.  
D'acord amb el que preveu la Llei 2/1983, de 4 d'octubre, per la qual es declaren d'interés general per a la Comunitat Valenciana determinades funcions pròpies de les Diputacions Provincials i el Decret 129/85 de 23 d'agost pel qual s'estableixen les directrius perquè el Consell de la Generalitat Valenciana pogués dur a terme tal coordinació, l?Ordre de la Conselleria de Cultura, Educació i Ciència de 26 de desembre de 1988, aprova el Pla d?actuacions coordinades amb les Diputacions Provincials de la Comunitat Valenciana en matèria d'Educació i Cultura per a l?exercici 1989.  
Dins l?àmbit de la política esportiva, és criteri de la Conselleria de Cultura, Educació i Ciència, en l?àrea d'Instal·lacions Esportives, no sols fomentar la creació de nova infrastructura esportiva sinó millorar la dotació de la ja existent amb l?objectiu d'incrementar la rentabilitat en optimitzar la utilització, en virtut d'això,  
ORDENE:  
Article primer  
Es convoca la concessió de subvencions destinades a la millora i l?equipament d'instal·lacions esportives existents a la Comunitat Valenciana, sol·licitades pels Ajuntaments i se n'aproven les bases per a la concessió, les quals figuren com a annex d'aquesta Ordre.  
Article segon  
Les subvencions es satisfaran amb càrrec al programa 457.10, línia de subvenció 702 de la secció 09 Servei 10 dels pressuposts vigents de la Generalitat Valenciana per a 1989 i les que tinguen consignades a tal finalitat les Diputacions Provincials en els respectius pressuposts.  
DISPOSICIONS FINALS  
Primera  
Aquesta Ordre entrarà en vigor el dia següent de la publicació al Diari Oficial de la Generalitat Valenciana.  
Segona  
S'autoritza el Director General d'Esports per dictar les resolucions per al desenvolupament i l?execució d?aquesta Ordre.  
València, 30 de març de 1989.  
El Conseller de Cultura, Educació i Ciència,   
CIPRIA CISCAR I CASABAN  
ANNEX I  
Bases per les quals es regula el règim de subvencions a Ajuntaments per a millores i equipament d'instal·lacions esportives.  
Primera: Les subvencions objecte d'aquesta Ordre tindran per finalitat possibilitar la realització d'obres de millora i equipament adequat de les instal·lacions esportives existents a la Comunitat Valenciana, les quals acomplesquen les condicions requerides per aquesta convocatòria.  
Segona: Podran sol·licitar aquestes subvencions els Ajuntaments de la Comunitat Valenciana.  
Tercera: Als efectes d'aquesta convocatòria, es consideren instal·lacions susceptibles de millora i equipament totes aquelles instal·lacions estrictament esportives contemplades en les normes NIDE, existents a la Comunitat Valenciana, la titularitat de les quals pertanya als Ajuntaments de la Comunitat Valenciana les característiques tècniques de les quals s'adapten al que estableix la normativa sobre instal·lacions esportives i d'esplai (NIDE), publicada pel Consell Superior d'Esports, així com els criteris tècnics i de disseny establerts per la Generalitat Valenciana en el Pla Director d'Instal·lacions Esportives.  
Quarta:  
(A) Les prioritats per a aquest Pla de Millores, d'acord amb el que preveu el Pla Director d'Instal·lacions Esportives de la Generalitat Valenciana, s'adaptarà, principalment, als criteris següents:  
1) Millora específica de les instal·lacions per enllumenat d?espais esportius.  
2) Millora i ampliació de les instal·lacions:  
A) Reparació de paviments d'espais i superfícies esportives.  
B) Vestidors.  
(B) Quan es tracte d'Equipaments, el criteri de prioritats serà el següent:  
1) Que siga material per a instal·lacions de nova planta.  
2) Que el projecte d'equipament de la instal·lació responga a un Pla Municipal d'Equipament (plurianual).  
Cinquena: L?import de la subvenció podrà arribar fins el 50% del pressupost de contracta de l'obra o de l'equipament sense que en cap cas aquell percentatge podrà ultrapassar la quantitat d?1.500.00 PTA, per a obres de millora i de 500.000 PTA per a equipament.  
Sols es considerarà equipament el material estàtic, fix i no fungible de les instal·lacions.  
En els supòsits d'Equipament, les Diputacions Provincials podran subvencionar els sol·licitants a través de l?entrega del material esportiu objecte de la subvenció.  
Sisena: Les sol·licituds de subvenció es realitzaran a través d'instància dirigida a l?Hble. Sr Conseller de Cultura, Educació i Ciència o a l?Excm. Sr. President de, la Diputació que pertoque.  
La sol·licitud haurà d'anar acompanyada dels documents següents, per duplicat:  
1) Document acreditatiu de la titularitat de la instal·lació.  
2) Memòria explicativa de l?ús i utilització habitual de la instal·lació i dels plans prevists per a les instal·lacions un cop equipades.  
3) Memòria valorada o projecte tècnic.  
4) Compromís de finançament i manteniment de l?equipament esportiu, adoptat per l?òrgan legalment competent en cada cas.  
5) Certificació de que hi ha crèdit pressupostari per a l'adquisició de l?equipament i execució de les obres per al finançament de les quals es sol·licita la subvenció.  
Setena: Les sol·licituds acompanyades dels documents relacionats en la Base sisena podran presentar-se en les Diputacions Provincials d'Alacant, Castelló à València, en el Registre General de la Conselleria de Cultura, Educació i Ciència, Av. Campanar, 32 de València o en els Serveis Territorials de Cultura i Educació. La presentació podrà fer-se també per qualsevol dels procediments establerts per l'article 66 de la Llei de Procediment Administratiu.  
Vuitena: El termini de presentació de les sol·licituds serà de 30 dies hàbils comptadors des de l'entrada en vigor d'aquesta Ordre.  
En acabar el termini de presentació de sol·licituds i recaptats per la Conselleria de Cultura, Educació i Ciència els corresponents informes tècnics, es constituirà una Comissió Mixta integrada per:  
- El Director General d'Esports, qui la presidirà.  
- Els Diputats d'Esports de les tres Diputacions Provincials (o persones en les quals deleguen).  
- Els Caps del Servei de: Promoció i Activitats Esportives, d'Instal·lacions Esportives i de Federacions i Associacions, i un funcionari de la Direcció General d'Esports qui exercirà de Secretari.  
La Comissió d?Avaluació podrà recaptar totes les informacions, els aclariments o els documents complementaris que considere necessaris per assessorar-se, després d'aixà elevarà la proposta de resolució d'acord amb els criteris següents:  
- Ajudes per a equipaments esportius amb càrrec a les respectives Diputacions Provincials.  
- Ajudes per a millores d'instal·lacions esportives, amb càrrec a la Conselleria de Cultura, Educació i Ciència.  
Novena: La resolució es publicarà al Diari Oficial de la Generalitat Valenciana i es comunicarà per escrit als interessats, tot assenyalant els requisits que s'hauran d'acomplir o els documents que s'hauran d'aportar per facilitar la ràpida execució de les obres i l'abonament de la subvenció concedida.  
En la notificació es farà constar que l?execució de l?obra o la dotació d?equipament haurà de començar en el termini màxim de tres mesos, procedint en cas contrari a la cancel·lació de la subvenció concedida.  
Deu: S'haurà de lliurar a la Direcció General d'Esports la certificació de l'adjudicació de les obres d'equipament, havent d'informar també de la data de començament de les obres, i de qualsevol modificació que es produesca en el projecte o el pressupost presentat sense l'aprovació de la qual no podrà fer-se efectiva la subvenció.  
Onze: El pagament de les subvencions es farà efectiu prèvia presentació de les certificacions d'obres rebudes degudament intervingudes i aprovades per l?òrgan municipal competent.  
En el cas de subministraments el pagament s'efectuarà prèvia presentació de la factura aprovada i la corresponent acta de recepció de l'equipament.  
Aquests i altres documents els quals reglamentàriament procedesquen en presentaran per triplicat.  
Juntament amb les certificacions o factures haurà de lliurar-se el CIF i les dades del compte bancari on s'haurà d'ingressar l'import de la subvenció.  
Dotze: La Conselleria de Cultura, Educació i Ciència i les Diputacions Provincials, es reserven el dret d'inspeccionar les obres o els equipaments que hagueren estat objecte de les subvencions d'aquesta convocatòria, tant durant l?execució de les obres com un cop acabades aquestes.  
Tretze: L?Ajuntament que hagués resultat subvencionat en base a aquesta convocatòria es compromet a:  
1) Assumir al seu càrrec els augments que pogueren haver en cas que el cost de l?obra resulte superior a la valoració prevista en el pressupost, bé per revisió dels preus o modificació dels contractes, pròrrogues, suspensions o altres supòsits.  
2) Mantenir la instal·lació esportiva subvencionada en la seua destinació esportiva per un termini mínim de 10 anys, durant el qual no podrà alienar-se ni cedir-se en ús o explotació a tercers amb finalitats lucratives, sense autorització expressa de la Conselleria de Cultura, Educació i Ciència, sent requisit imprescindible per a l'autorització la tornada de les quantitats concedides i l'abonament dels interessos legals d'aquelles.  
3) Cedir la instal·lació a la Conselleria de Cultura, Educació i Ciència per a la realització de cap esdeveniment esportiu organitzat sota el patrocini d'aquesta.  
4) Col·locar en l?obra o instal·lació un cartell anunciador, el qual facilitarà la Conselleria de Cultura, Educació i Ciència o la Diputació Provincial respectiva, indicatiu de la subvenció atorgada per l?Ens subvencionador.


Còpia Permalink ELI